《杂兴五 其三》
宋代·方一夔

冷看风涛起怒鹏，自惭无力逐飞腾。林泉襟韵清如水，儒素门墙淡似僧。

凉与竹奴分半榻，夜将书奶伴孤灯。人生适意祇如许，玉署金门不用登。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。